text:
पटना । उत्तर आ दक्षिण बिहार कए सडक मार्ग स जोडबा लेल गंगा नदी मे सुरंग बनेबाक योजना पर विचार कैल जा रहल अछि। अगर इ योजना धरातल पर उतरल त बिहार देश मे नदी क भीतर सुरंग बनेनिहार पहिल राज्य भ जाएत । एहि लेल बिहार सरकार नीदरलैंड क मदद स एहि परियोजना कए धरातल पर अनबा लेल प्रयास शुरू क देलक अछि। भारत क एहि पहिल परियोजना कए मूर्त रूप देबा लेल नीदरलैंड एकटा दल पटना आयल छल। जानकारी क अनुसार इ सुरंग गंगा क भीतर उत्तर बिहार मे राघोपुर बिदुपुर (वैशाली) कए राज्य क राजधानी पटना क बाहरी इलाका संग लिंक करत। एहि परियोजना क निर्माण लेल विशेषज्ञ सब लगातार बैसार क रहल छथि। इ साढे पांच किमी लंबा एहि सुरंग कए पटना आ हाजीपुर क बीच जर्जर भ चुकल गांधी सेतु क विकल्प क रूप मे सेहो देखल जा रहल अछि।
बिहार सरकार स एहि परियोजना पर चर्च लेल पिछला किछु दिन पहिन रॉयल हासकोनिन आ निर्माण कंपनी स्ट्रोकोन क वरिष्ठ सलाहकार समेत चारि सदस्यीय डच प्रतिनिधिमंडल पटना आयल छल। पिछला सप्ताह इ प्रतिनिधमंडल नदी क कछैर जा स्थल क निरीक्षण केलक ।
डच प्रतिनिधिमंडल 12 फरवरी कए बिहार क सड़क निर्माण विभाग क प्रधान सचिव पी अमृत संग एहि परियोजना पर लंबा चर्च केलक आ, सुरंग लेल डच नवीन प्रौद्योगिकी पर एकटा प्रस्तुति सेहो देलक ।
एहि चर्च लेल राजमार्ग क मंत्रालय, भारत सरकार सेहो अपन मुख्य इंजीनियर (योजना) आर.के. पांडे कए पठेने छल। ओ सेहो डच टीम क प्रस्तुति मे देखलथि । एहि संबंध मे निर्माण विभाग क प्रधान सचिव पी अमृत कहला अछि जे ओ डच फर्म कए पूर्व व्यवहार्यता अध्ययन करबा लेल कहलथि अछि। डच फर्म एहि परियोजनाक संबंध मे किछु आंकडा शीघ्र उपलब्ध करेबाक आश्वासन देलक अछि। ओ कहला जे डच फर्म स आंकडा भेटलाक बाद एहि परियोजना पर आगू डेग बढाउल जाएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
बिहार मे बनत भारत क पहिल नदी सुरंग
पटना । उत्तर आ दक्षिण बिहार कए सडक मार्ग स जोडबा लेल गंगा नदी मे सुरंग बनेबाक योजना पर विचार कैल जा रहल अछि। अगर इ योजना धरातल पर उतरल त बिहार देश मे नदी क भीतर सुरंग बनेनिहार पहिल राज्य भ जाएत । एहि लेल बिहार सरकार नीदरलैंड क मदद स एहि परियोजना कए धरातल पर अनबा लेल प्रयास शुरू क देलक अछि। भारत क एहि पहिल परियोजना कए मूर्त रूप देबा लेल नीदरलैंड एकटा दल पटना आयल छल। जानकारी क अनुसार इ सुरंग गंगा क भीतर उत्तर बिहार मे राघोपुर बिदुपुर (वैशाली) कए राज्य क राजधानी पटना क बाहरी इलाका संग लिंक करत। एहि परियोजना क निर्माण लेल विशेषज्ञ सब लगातार बैसार क रहल छथि। इ साढे पांच किमी लंबा एहि सुरंग कए पटना आ हाजीपुर क बीच जर्जर भ चुकल गांधी सेतु क विकल्प क रूप मे सेहो देखल जा रहल अछि।


c: text/html

text:
सेफ्टी टैंकमे दम घुटलासँ छह आदमीक जिनगी समाप्त
मोतिहारी, मिथिला मिरर : मोतिहारी जिलाक बनकटवा प्रखंडके जीतपुर गाममे निर्माणाधीन शौचालयक टंकीमे उतरल एकहि परिवारक छह आदमीक जिनगी समाप्त भ’ गेल। घटना वृहस्पतिदिनक भोरके अछि। बताओल जा रहल अछि जे नव बनि रहल पैखानाक टंकीमे एकटा बच्चा खसि पड़ल छल। ओहि बच्चाके निकालबा लेल एक-एक क’ टंकीमे उतरल छल। जानकारी केर मुताबिक सभ मृतक … Continue reading सेफ्टी टैंकमे दम घुटलासँ छह आदमीक जिनगी समाप्त
The post सेफ्टी टैंकमे दम घुटलासँ छह आदमीक जिनगी समाप्त appeared first on No.1 Maithili News Portal.

robotstxt: allowed

filter: keep


text:
सरकारी मि़ड डे मील खाSक 16 टा बच्चा मारल गेल अछि आओर करीब 50 टा बच्चा के अस्पताल मे इलाज चलि रहल अछि.
मिड डे मील खा बीमार पड़ल बच्चा सभ के उम्र 8 सं 10 सालक बीच अछि,
स्कूल आएल बच्चा सभ के खाए लेल खिचड़ी
परसल गेल छल. खिचड़ी खाएतहि बच्चा सभ के तबियत खराब होए लागल. दूटा बच्चा के मौत त स्कूल मे खिचड़ी खाएतहि भ गेल.
ई देखैत ओहिठाम कोहराम मचि गेल. बच्चा सभ के पास के अस्पताल मे ल जाएल गेल मुदा हालात बेसंभारि होए के कारण सभ के छपरा शिफ्ट कएल गेल.
जेहि बच्चा के हालत गंभीर अछि ओकरा पटना ल जाए के कोशिश कएल जा रहल अछि.
बिहार सरकार के तरफ सं मृतक बच्चा के परिवारवाला के 2-2 लाख टका देबय के घोषणा कएल गेल अछि. मुख्यमंत्री नीतीश कुमार घटना केर जांच के आदेश द देलखिन्ह.
मिडडे मील केंद्र सरकार के योजना अछि. राज्य मे एकरा लागू करय के जिम्मेदारी राज्य सरकार के अछि.
ई स्कीम देश के करीब 13 लाख सरकारी स्कूल मे लागू अछि आओर एकर फायदा करीब 12 करोड़ बच्चा के मिल रहल अछि.
मुदा घटिया खाना देबय के घपला के कारण बेर-बेर बच्चा सभ के बीमार पड़य के खबर आबैत रहैत अछि. एहि के कारण स्कूल के पढ़ाई पर सेहो असर पड़ि रहल अछि.
स्कूलक घटना के बाद राज्य मे सियासी तूफान सेहो उठि गेल अछि. लालू यादव...रामविलास पासवान...शाहनवाज हुसैन सभ नीतीश सरकार के खिलाफ ठाड़ भ गेलाह.
लालू जी तं नीतीश जी के इस्तीफा सेहो मांगलखिन्ह. पासवान जी कहलखिन्ह जे मिड डे मील पर भ्रष्टाचारक कब्जा भ गेल अछि.
बीजेपी के गिरिराज सिंह कहलखिन्ह जे परिजन के कम सं कम 10-10 लाख टका के मुआवजा देल जाउ.


text:
मधुबनी । प्रख्यात भाषाविद जार्ज ग्रियर्सन क नाम पर मधुबनीक जिला मुख्यालय स्थित गिलेशन बाजार क दिन जल्द बहुरत। एकरा चकाचक करबाक योजना तैयार भ गेल अछि। मधुबनीक लोक कए एकटा साफ आ सुंदर मार्केट मे खरीदारी क अरमान पूरा करबा लेल प्रशासन सक्रिय भ गेल अछि। एहि स मधुबनीक लोकक संगहि नगर परिषद क आमदनी मे सेहो कई गुणा बढोतरी भ सकैत अछि।मुदा सुंदर बाजार कए साफ आ अतिक्रमण मुक्त रखबाक जिम्मेदारी लेल मधुबनीक लोक कए सेहो अपन मनोवृत्ति कए बदलबा लेल प्रयास मे लागि जेबाक चाही।
जिला प्रशासन क अधिकारी स भेटल सूचना क अनुसार एहि बाजार कए एक बेर फेर स व्यवस्थित कैल जा रहल अछि जेकर बाद एहि बाजार स एतबा आमदनी भ जाएत जे नगर परिषद मे काज करनिहार कर्मी सब कए कहियो वेतन क संकट नहि रहत। अनुमान क मुताबिक एहि ठाम स वर्तमान टैक्स पर वसूली भ रहल अछि, अगर ओहि स वसूली होएत तखनो 15 लाख तक क आमदनी नगर परिषद कए भ जाएत। सरकार द्वारा टैक्स बढ़ाउल गेल टैक्स स वसूली भेल तखन त एहि मे आओर बढोतरी होएत। दरअसल, एहन बाजार अव्यस्थित आ अतिक्रमण से अस्त-व्यस्त भ चुकल अछि। प्रशासन एकरा पहिने ठीक करत फेर वसूली कए नियमित करबाक काज करत। दुकानदार आ प्रशासन दूनू क मानब अछि जे करोड क बाजार कौड़ी क मोल मे कर द रहल अछि, किया त बाजार अव्यवस्थित आ अंतिक्रमित अछि।
प्रशासन क कहब अछि जे बाजार काफी पैघ क्षेत्र मे पसरल अछि मुदा किराया नगण्य अछि। जखनकि एहि नगर परिषद क बाहर क विभिन्न क्षेत्र मे बनल मार्केट स नीक आमदनी प्राप्त भ रहल अछि। जानकार क कहब अछि जे नप मे पूर्व क राजनीति आ पूर्व क स्वार्थ परक राजनीति क कारण एहि महत्वपूर्ण बाजार क बेड़ा गर्क क देल गेल। एकर जीर्णोद्धार क दिशा मे कई बेर प्लानिंग भेल मुदा एकरा साकार करबा मे सबस पैघ अडचन एकर अतिक्रमण रहल। मुदा एहि बेर बाजार कए कोनो हाल मे व्यवस्थित कैल जाएत आ एकरा अतिक्रमण स मुक्त कैल जाएत। अतिक्रमण स मुक्त भेलाक बाद बाजारक दुकानक स्वरूप मे निखार आउत आ ओकर मांग बढत। प्रशासन क इ कहब अछि जे सुंदर बाजार क व्यवस्थित दुकान क आवंटन लेल पहिने स संचालित प्रतिष्ठान कए प्राथमिकता भेटत। एहि ठाम जे प्रतिष्ठान चलि रहल अछि ओ नव सवरूप मे सेहो ओतहि आ ओतबे जगह पर आवंटित होएत। प्रशासन क कहब अछि जे दुकान क ढांचा पुरान आ अतिक्रमण क कारण क्षत-विक्षत भ चुकल अछि एहन मे मार्केट मे सबटा दुकान कए आधुनिक रूप स बनाउल जाएत। साफ सफाई बेहतर तरीका स होएत आ एकरा लेल व्यापक इंतजाम रहत। पेयजल, जलनिकासी आ गंदगी क निस्तारण कए समुचित व्यवस्था उपलब्ध रहत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
मधुबनीक गिलेशन बाजार क बहुरत दिन
मधुबनी । प्रख्यात भाषाविद जार्ज ग्रियर्सन क नाम पर मधुबनीक जिला मुख्यालय स्थित गिलेशन बाजार क दिन जल्द बहुरत। एकरा चकाचक करबाक योजना तैयार भ गेल अछि। मधुबनीक लोक कए एकटा साफ आ सुंदर मार्केट मे खरीदारी क अरमान पूरा करबा लेल प्रशासन सक्रिय भ गेल अछि। एहि स मधुबनीक लोकक संगहि नगर परिषद क आमदनी मे सेहो कई गुणा बढोतरी भ सकैत अछि।मुदा सुंदर बाजार कए साफ आ अतिक्रमण मुक्त रखबाक जिम्मेदारी लेल मधुबनीक लोक कए सेहो अपन मनोवृत्ति कए बदलबा लेल प्रयास मे लागि जेबाक चाही।


text:
पटना विश्वविद्यालय मे शुरु होएत तिरहुता आ कैथी लिपिक पढाई
पटना । कैथी आऔर मैथिली लिपि कहिओ विलुप्त नहि भ’ सकैत अछि। अहिकें संवर्धन हेतु नव गाछ रोपल जा रहल अछि आ संगहि सँग गति सँ तैयार सेहो भ’ रहल अछि। लिपि सँ अवगत होयबाक लेल नवका पीढ़ी आब स्वयं आगु आबि रहल अछि, जे आह्लादित करय बला बात अछि।
पटना विवि केर कुलपति प्रो. रास बिहारी सिह ई उद्गार कएलनि अछि। पटना सग्रहालय सभागारमे ‘बिहारक विलुप्त होयत लिपि तिरहुता एवम कैथी’ विषय पर सगोष्ठीमे बिहार पुराविद् परिषद, मैथिली साहित्य सस्थान एवम फेसस केर तत्वावधानमे विद्वतजन सभ अपन अपन बात रखलाह।
पटना विवि के कुलपति प्रो. रास बिहारी बजलाह कि भाषा आऔर लिपि भारतक सांस्कृतिक विविधताक सँग एकताक प्रतीक सेहो अछि। लिपी केर विलुप्त भेलासँ सांस्कृतिक आघात पर अंकुश लगेबाक लेल पटना विवि द्वारा लिपि केर शिक्षण कराओत। लिपि केर आगु बढायब एवम पढउनीक लेल पटना विवि तैयार अछि। पटना विवि कुलपति रास बिहारी सिह आगु बजैत अछि जे बिहारक विलुप्त होयत लिपि कैथी आऔर मिथिलाक्षर केर पढ़ाई पटना विवि मे होय जाहि मादे पाठ्यक्रम आऔर पोथी तैयार करबाक जिम्मेवारी मैथिली साहित्य सस्थानकें देल जाएत। पटना विविमे अरबी, बाग्ला, सस्कृत, मैथिली आदि भाषा सभक पढ़ाईमे छात्र सभक अकाल पड़ल अछि। मैथिलीमे पाँच टा शिक्षक आऔर छात्र सभक सँख्या सेहो पाँच अछि। बीएन कॉलेजमे मैथिली केर पढ़ाई बन्द भ’ गेल। कुलपति मैथिली आऔर अन्य सस्थान सभक मदति जँ भेटल त’ विवि मे लिपिक पढ़ाई होयत। जाहिसँ छात्र सभकेँ बेसी लाभ भेटतनि।
कनाडासँ आएल प्रोफेसर आनद मोहन शरण पाटलिपुत्र केर इतिहासकें प्राचीन ईरान सँ जोड़ैत बजलाह कि देवी लिपि केर परिवर्तित स्वरूप प्रचलित भेल अछि। पडित भवनाथ झा विभिन्न शिलालेख केर माध्यमसँ मिथिलाक्षर आऔर बांग्ला लिपिक संदेह दूर करैत कहैत अछि कि बंगाल सँ पहिने मिथिलामे लिपि प्रचलित छल।भारतीय पुरातत्व केर डॉ. जलज तिवारी लिपिकें उद्भव आऔर विकास पर अपन बात रखलाह। कार्यक्रमक संचालन फेसस केर सचिव सुनीता भारती कएलीह। इंटक केर प्रेम शरण बजलाह जेना मातृभाषाक प्रति लोकक सिनेह होयत अछि तहिना मातृलिपि सँग विशेष अनुराग जगेबाक आवश्यकता अछि। कार्यक्रममे अध्यक्षीय भाषण डॉ. चितरंजन प्रसाद सिन्हा एवम धन्यवाद ज्ञापन प्रो. डॉ. किरण कुमारी कएलिह।
अहि अवसर पर आनदवर्द्धन सिन्हा, लेखनाथ मिश्र, विवेकानद झा, रघुवीर मोची, अशोक सिन्हा, शकर सुमन आदि सभ अपन विचार रखलनि। सगोष्ठीकें समय लिपिक वर्कशापमे शामिल प्रतिभागी सभकेँ प्रमाण पत्र बाँटि हुनक हौसला बढ़ाओल गेल। अहि सुअवसर पर दरभंगा विवि केर पूर्व कुलपति डॉ. रत्नेश्वर मिश्र अपन उद्गार मे कहैत अछि जे मिथिलाक्षरमे सस्कृत पाडुलिपि सभक सख्या करीब 50 हजार अछि। जाहिमे सँ बेसी एखन धरि पढ़ल नहि गेल अछि। कैथी केर उपयोगिता पर ओ कहैत अछि कि 1953 मे बिहार बगाल-उड़ीसा सीमानक झगड़ा सोझरेबामे कैथी लिपीक मदतिसँ बिहारक बड़का भूभाग बगाल उड़ीसा जएबा सँ बचा लेल गेल। अतिथि सभकें स्वागत करैत डॉ. शिव कुमार मिश्र बजलाह कि राज्य सरकार एवम सांस्कृतिक संस्था सभ लिपिकें बचएबाक हेतु जँ अपन अपन स्तरसँ प्रयास नहि करताह त’ अहि लिपी केर बचाएब असंभव होयत।


text:
दड़िभंगा: भारतीय जनता पार्टी केर प्रधानमंत्री पद प्रत्याशी नरेन्द्र मोदी बृहस्पति कें काशी सं सोझे मिथिला पहुँचलाह. ओ वाराणसी मे पहिने चुनावी नामांकन करओलनि. फेर मिथिला दिस विदा भेलाह. ओ मिथिलाक सहरसा, दड़िभंगा ओ मधुबनी मे बीजेपी उमेदवार कें जीतयबाक अपील कयलनि. ओ पूर्व प्रधानमंत्री अटल बिहारी वाजपेयी कें स्मरण करैत मिथिलाक विकास कें बात कहलनि. वाराणसी मे नामांकनक बाद सोझे सहरसा पहुंचल नरेन्द्र मोदी सहरसाक पटेल मैदान मे कोसीक विकासक भावी कार्ययोजना बतओलनि. पूर्व प्रधानमंत्री अटल बिहारी वाजपेयी केर शासन काल मे संपन्न भेल कोसी महासेतु सन विकास कार्य केर चर्चा करैत नरेन्द्र मोदी कहलनि जे वाजपेयी जी निर्मली महासेतु केर शिलान्यास कयलनि आ परियोजना पूरा भेल मुदा निर्मली मे रेल महासेतु परियोजना अटकल अछि. दरभंगा-मधुबनी मे भाजपाक पीएम पद उमेदवार नरेन्द्र मोदी कहलनि जे एहि बेर कांग्रेस आ ओकर सहयोगी दल कतेको राज्य मे खाता नहि खोलि सकत. ओ मधुबनी मे हवाई अड्डा मैदान आ दड़िभंगा राज मैदान मे चुनावी सभा कें सम्बोधित कयलनि. ओ कहलनि जे मैथिली अत्यंत मधुर भाषा अछि. अटल जी केर सरकार बनल त' ओ आठम अनुसूचि मे एकरा स्थान देलनि. देश मे मोदी लहरि अछइत मिथिला मे जनप्रतिनिधि लोकनिक किरदानी सं कमजोर भेल जनाधार कें एहि जनसभा सभ सं कत्तेक बल भेटलैक से चुनाव बादे देखल जा सकत.
मिरानिसे कएलक राज्य निर्माणक मांग: दड़िभंगा मे मिथिला राज्य निर्माण सेना केर कार्यकर्ता लोकनि मिथिला राज्यक निर्माणक माँग करइत मोदीक सोझां बड़का बैनर लगा प्रदर्शन कयलक. मोदी पोस्टर देखि बजलाह जे हम अहां लोकनिक दुख-दर्द बुझै छी. कीर्ति आजाद पृथक मिथिला राज्यक समर्थक छथि संगहि लोजपा नेता रामचन्द्र पासवान सेहो पृथक राज्यक समर्थन मे बजलाह.
बीजेपी केर चुनावी धोषणापत्र मैथिली मे:
भारतीय जनता पार्टी मैथिली मे घोषणपत्र जारी केलक अछि. पार्टी 11टा मान्यताप्राप्त भाखा मे घोषणपत्र जारी केलक, जाहि मे मैथिली सेहो अछि. बिहार सरकार ओ आन दल सभक मैथिली प्रति रुख व्यवहारक मारि झेलैत भाखाप्रेमी लेल ई औखधि सं कम नहि अछि. ज्ञात हो जे अखिल भारतीय मिथिला पार्टी केर घोषणापत्र सेहो मैथिली मे अछि, जकर मधुबनी सं रत्नेश्वर झा उमेदवार छथि आ चुनावचिह्न नारिकेर अछि.
(Report: मिथिमीडिया ब्यूरो/ Photo: FB )


text:
पटना। बिहार राज्य पथ परिवहन निगम 15 अगस्त स अपन वोल्वो सेवा शुरू करबाक तैयारी लगभग करि लेलक अछि। कुल 62टा बस लेल निगम प्रबंधन कए परमिट भेटल अछि। शुरुआत तमाम जिला मुख्यालय स भ रहल अछि। एकर अतिरिक्त राजधानी समेत गया आ भागलपुर स रांची आ टाटा लेल सेहो वोल्वो बस क परिचालन कैल जाएत। पटना स डालटेनगंज लेल सेहो वोल्वो बस चलत। बता दी जे परिवहन विभाग 500 वोल्वो बसक परिचालन क लक्ष्य रखने अछि। विभाग शुरुआत मे अपन तमाम जिला मुख्यालय कए वोल्वो सेवा स जोड़बाक योजना बनेने अछि। जखन विभाग ट्रांसपोर्टर सबहक मन टटोलबाक प्रयास केलक त ओकरा लग मे राज्यक कुल 45टा रूट लेल प्रस्ताव आबि गेल। सडक नीक भेलाक बाद बिहार मे सफर नीक भ चुकल अछि मुदा एहि सेवा कए शुरू भेला स किछु आओर नीक भ जाएत। ओना जामक समस्या क निराकरण होएब एखन बाकी अछि जे राजधानी पटना स निकलबा लेल जरूरी अछि।
-
बहुत नीक गप्प ।
प्रतिक्षा रहत दड़िभंगा-मधुबनी-सीतामढ़ी-पुर्णिया आदि सँ बोकारो-राँची-टाटा आदि स्थानक लेल वॉल्वो बसक ।
Comments are closed.


text:
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Monday, 26 December 2011
निशांत झा क कविता
कथ्य आ भाषा मे एकटा ‘इंटेगरल ‘ संबंध होइत छैक ,आ मैथिली कविता मे ई इंटेगरिटी निशांत झा क कविता मे बहुत साफ मिलत ।हुनका जे कहबा के छनि ओ साफ साफ कहता ,ई सपाटबयानी हुनकर सृजनशीलता क प्रतीक ।उधार बिंब ,प्रतीक आ उधार अनुभव सँ लाख गुणा नीक ।आधुनिक कविता अत्यंत स्पष्टता सँ ‘आब्जेक्टिव कोरिलेटिव(इलियट) आ ‘स्ट्रक्चर’ एवं ‘टेक्सचर’ मे तनाव क बात(क्रो रैन्सम) करैत अछि ।आ मैथिली कविता के सेहो एकरा स्वीकार कर’ पड़तै आइ ने त’ काल्हि ।बल्कि यात्री ,राजकमलक कविता मे ई संगति अछियो ।आ हमरा सब लेल ई अत्यंत खुशी क बात कि निशांत सन नवका संगी सेहो अपन तरीका सँ अपन बात कहैत छथि । बधाई निशांत ।‘गौरवशाली प्राचीन ‘क लेल नइ ‘अनगढ़ नवीन ‘क लेल ।
कविता,
दांत में फंसल
अड्बंगा और क्लिष्ट शब्द के काफिया नय थिक
कविता,
जिंदगी के ख़राब अनुभव जे
कारी चट्टान
के निच्चा
पियर रेत स डिरिया रहल अछि , गर्म चिटठा जकां अछि
इ कविता के आकार
कोनो समाज के कच्छ स पैघ त नय
मगर ओय समाज के न्याय स पैघ अछि
जे अन्हरिया राइत में भुईक रहल कुकुर के वफादार होबक प्रमाण पत्र दैत अछि
की अछि कविता
मासिक धर्म स निवृत्त स्त्री के चेहरा के हर्ष
इ त देश के दुर्भाग्य अछि
कि इ देश के कवि
या त माशूक पर कविता लिख रहल अछि
या बसंत पर...
सरकारी और ईमानदार जमादार के आंइख
जे कोन पर पड़ल लाल पीक जकां ललचाबईत अछि
और हमर धर्म बरगद के छाहैर पर शिक्षा दैत अछि
" इ जे कोना पर लाल अछि है"
सूरज के अह्ने गुलाल अछि "
लिखनाइ एतेक ख़राब नय
की बुराई के स्थापना केल जाय
और हमर भरती ओतय निःशुल्क भ जाय
फेर आहांक लेल की पथ बांचत
2सोचलौ हम एक दिन संसार में सैर करू
अपन कल्पना के लहर पर धीरे - धीरे हेलअ लागु
तखने विचार आयल मोन में कल्पना स उपर उठू
अपने चलइते चलइते धरती पर पैर राखु
जखन धरलौ पग हम पृथ्वी पर
किछु अहसाश भेल अहन
ज़िंदगी के चाइर दिन
और , तयो जीवन कहेन ?
अतए नजइर उठेलौ त पेलौं
कृषक श्रम दान क रहल छल
कानी हाथ रुकइ नै छल
एहन मेहनत करैत छल .
आँइख धँसल छलय भीतर
भूखआयल पेट पिचइक रहल छल
पसीना के कंचन बूंद सँ
तन हुनक चमैक रहल छल .
देख क हुनक इ हालत
एक आघात भेल ऐना मोन पर
जीवन पाललक जग के जे
रक्त देखैत ओकर तन पर
किछु पग और चल्लौ आगा
एगो आलीशान भवन ठार छल
श्रमिक के शोषण कैर कैर क
अपना के गर्वित समइझ रहल छल .
कहलक गर्व स ओ ऐना
इ सब हमर कर्म के फल अछि
कयलक ज़िंदगी भइर श्रम ओ
लेकिन तयो निष्फल अछि .
तखन पुछ्लाऊ हम ओकरा स
सुन तोहर कर्म कहेन छऊ
हंइस क बजल ओ ऐना
सबता धन के आइड़ में छुपेल अछि .
सोचलौ हम धन कहेन अछि
जे सब किछु छुपा लैत अछि
पाप के पुण्य और
पुण्य के पाप बना देत अछि .
सोचइत सोचइत गाम क दिश बढ़ल कदम
कि लोग के कहेन अछि भरम
एक दिन अहिना फेर ओहे दिश पग बैढ़ चलल
जतय कृषक और भवन छल मिलल .
देखलौ ओतय हम -----
कृषक मग्न भ काज क रहल छल
पसीना के पोइछ वो हर जोइत रहल छल
दृष्टि गेल भवन पर त बुझ्लाऊ
कि मात्र एकटा खंडहर ओतय ठार छल .
ओ देख क हमरा
ओकर बात के बुझाय में आयल
कि कर्म के अनुसार
आय तू इ फल पेलें
हमरा मुँह स ओय समय
यइ शब्द निकइल गेल
नय ओझ्रयब इ भ्रम - जाल में
नय त इंसान त अतए छलल गेल .
3कांच के इ रंगीन टुकड़ी
इ कांच के रंगीन टुकड़ी
जखन देखैत छी एकरा कतौ पड़ल
मजबूर करैत अछि हमरा नय अछि इ सड़ल
और हम एकरा अपने संगे ल आबई छी दिल में
अपन साथ अपन आशियाना में
बहुत किछु कहैत अछि इ इशारा में
सोचैय्ते रहय छि हम
की जखन इ रहल हेती हिस्सा ककरो
लोग कहैयत हेती खिस्सा एकरे
इ तारीफ़ के काबिल छल तखन
एकरा कियो देखैतो ने अछि अखन
मगर लागैत अछि हमरा किएक अहेन
की अयमे नशा बचल अछि पाहिले जेहेन
बस जरुरत भैर अछि एकरा परख के
की बरक़रार अछि कशिश अखन
तुटले त अए बर्बाद नय अछि
एकर रंग ककरो मोहताज़ नय अछि
इ कहैत अछि अपने आप कहानी
की रहित छलैय दुनिया एकर दीवानी
एकर आस्तित्व मैं जे कमी अछि
वो हमर आशियाना के जमीं अछि
और हम पूरा करइत छी जोड़ैत छी
कतेक रंग के टुकड़ा के मिलाबैत छी
इ कांच के टुकड़ा के जकां
जिंदिगी के कहियो ने करब तबाह
की इ त जुइर जायत ककरो ने ककरो स
मगर जीवन जूडैत नय अछि आसानी स
जे बिखरित अछि टुइट क कहियो
त लाख कोशिश के बाद जुड़ाए नय
यह कहैत अछि इ टुकड़ा रंगीन अहाँ टूटू नय
तबाह केने जीवन जुर्म अछि संगीन
और यह रहित अछि कोशिश हमर
की कहियो बीखैर क ने टूटू कहियो
कोनो कांच के टुकड़ा या जिंदगी ककरो
कियेकी बिखरित किछु निक नय
4कम आमदनी में घर चलब के अभिनय
सुखेल रोटी खा क पेट भरअ के अभिनय ..
छोटकी कुटिया और टुटल खटिया ….
फाटल चाद्दैर में ठीठूइर क सुतय कइ अभिनय ..
अछि कतेक आम इ शक्श जिंदगी के फिल्म में …
कानू त लागे अभिनय .. हसू त लागे अभिनय ..
ऊपर स इ गरीबी रोज़ .. खलनायक बैन जाइत अछि ..
दुखी मोन भेलो पर .. ख़ुशी होयबाक अभिनय …
जिंदगी देखू चन्द मानव केर .. कतेक अछि सस्ता ..
मुर्दा जस्बात के संग .. जिबाक के अभिनय ..
आय चाहे जनाँ होय .. काइल जरूर निक होयत …
सहमल आशा लक .. पूरा करबाक के अभिनय ..
कम आमदनी में घर चलब के अभिनय
सुखेल रोटी खा क पेट भरअ के अभिनय ..
5किएक आखिर किएक
किएक अते मजबूर होइत अछि माँ
भोर के पहिल इजोत में
आईयो तोरा ताकि छऊ माँ
ओ मह्कैत कली के
परागकण में तोरा खोजैत छऊ माँ
ओ फूल के खुशबू
में आईयो तोरा ताकि रहल छऊ माँ
अपन माँ के आँचल में
अपन ममता तकैत छैथ माँ
तरेगन के ओय रौशनी में
सिर्फ ओय एक सितारा के तकैत माँ
पतझड़ के सुखेल पात में
एगो हरियरी के ताकैत माँ
सबटा नन्ही मुस्कान में
तोहर वो मुस्कान ताकैत माँ
कलरव करैत पंची के
फरफराहट में तोरा ताकत छाथुन माँ
ओउंस के ओ बूद पर
एकता जुगनू के ताकैत माँ
अंधियारी ओ राइत में
ओय चान में तोरा तकैत छ्थुन माँ
निशांत झा
Sunday, 25 December 2011
अमित क’ कविता
मैथिली कविता मे एकटा नवीन स्वर ,विषय सर्वथा नवीन नइ ,मुदा एकटा बेचैनी ,एकटा असंतोष अमित मिश्र जी क कविता मे अछि ,ई असंतोष भविष्यक उच्च्कोटि क’ कविता मे परिणत होयत ,इएह कामना ।
एकटा सच
काईल्ह देखलौ
मास्टरक एहन दशा.
चढल छल दारुक नशा.
आकी ताड़ी भाँग-धथुराक.
.सड़क कात पेटकुनीया देने.
माछीक छल बनल बथान
,मैल श्याम बरु दामिल कपड़ा,
कुकुरक छल बनल अखाड़ा.
चलल समाज ध रुमाल नाक पर.
थु-थु गरीयाबैत क्रेध माँथ पर.
राष्ट्र निर्मान केर ठिकेदार ओ.
तहन हुनक एहन छेन हाल.
की पढ़बैत हेता विद्याक मंदिर मेँ.
दारु चखना नारीक चाल
.अमित छगुन्ता मे पड़ल देख क
, टुटी गेल सबटा आशा
.काईल्ह देखलौ . .
2(गाछक सँदेश )
जौँ क्रोध अहाँ के आबी सकै यै ,
हमहू त' सजीव छी .
जौँ जहर सँ' हम मैर सकै छी .
त' हमहू क्रोधित भ' सकै छी .
अहाँ मारलौँ हमर कतेक भाई .
तेँ देखियौ ने मौसम आई .
2012 मे प्रलय हेबे करत .
हम हँसब आ अहाँ सब मरब .
पर जौँ रोक' चाहै छी प्रलय .
त' बढ़ाबू हमर जनसंख्याँ
जौँ खुश क' देबै अहाँ हमरा .
त' हम वचन दै छी
नै हेतै प्रलय .
नै डोलत हिमालय .
बचल रहत सबहक आलय . . . . . . .
3समाजक सुरसा:दहेज
रात बगल के घर मे छल उठल धुआँ,
हवा महके जेना कतौ जरै नुआ,
मोन मे बड़ भारी अचरज भेलै . . .
देखू दहेज के कारण एगो और जैर गेलै . . .
साल भैर सँ' सुनै छलौ गाली-गलौज,
बपटुरी बेटखौकी कहे लड़का के भौज,
अधरतीए मे लाश ओकर उठी गेलै. . .
देखू दहेज के कारण एगो और जैर गेलै
एक लाख रूपैया के माँग छलै,
90-95 के इन्तजाम छलै,
मात्र पाँचे के खातिर जाग छुटी गेलै,
देखू दहेज के कारण एगो और जैर गेलै
ठार भ' समाज सब देखै छलै,
छ'(6) महिना के नेना भुखे बिलखै छलै,
ई नरक मे बेटी के किय(why) ठेल देब,
ऐ सँ' बढ़िया जनमिते घेट घोटी देब,
हेयौ मिथिला के बासी जुनी बनु कठोर,
जुनी लिय दहेज कहै छी कर जोर,
किएकी(क्यो की)
विधि सब संग एके टा खेल खेलै
देखू दहेज के कारण एगो और जैर गेलै
4टाका टाका सब करै यै .
टाका सबहक पहचान यौ .
सब फसल ई भवर जाल मे .
टाका सबहक जान यौ .
टाका भैया टाका माता आ टाका भगवान यौ .
टाका के ई लोभ मे पैड़ क'
सगरो पड़ै यै डाका .
घर मे डाका बैँक मे डाका आ चलतो वायुयान मे डाका .
डाका के ई वायरस सँ' सब केऊ परेशान यौ .
टाका भैया टाका माता आ टाका भगवान यौ
घुसखोरी बेईमानी के धन्धा फले-फुलै .
कोनो काज करै सँ' पहिले 100 टाका ल' लै .
कोनो जगह नै छुटल ऐ सँ' दफ्तर या दोकान यौ .
टाका भैया टाका माता आ टाका भगवान यौ
किडनैप हत्या बम धमाका
सब टाका के रूप
अछि
खादी खाकी आ मजदूर सब टाका लेल व्यस्त अछि .
टाका सँ ईमान बिकै यै
आ बिकै इन्सान यौ
टाका भैया टाका माता आ टाका भगवान यौ
कलजुग के बरदान अछि
कमबू खुब टाका .
पर अमित नै समझै केऊ
खेबो करतै टाका.
मिस्रा के मानु भैया कर्म हमर प्रधान यौ
टाका भैया टाका माता आ टाका भगवान यौ
5माँ गै
एही विशाल दुनिया मे .
दया-दृष्टी बनौने रहिहैं ,
बेटा टुअर भ' गेलौ जननी .
झलक अपन देखाबैत रहिहैं .
तोहर दुलार सन प्यार नै भेटल .
अधरतीया मे लोड़ी सुनाबैत रहिहैं .
भटैक जेबौ जौँ पंक पाथ पर .
हमरा तू फटकारैत रहिहैँ .
माछ-मखान किछु नीक नै लागै .
नून-रोटी अपन हाथ सँ' खुआबैत रहिहैँ .
अमित करै छौ नमन चरण मे .
आशिषक हाथ बढाबैत रहिहैँ .
झलक अपन देखाबैत रहिहैँ
Friday, 23 December 2011
बर्फ भोर
सूर्यदेव कत' लुप्त भेला
कोन अंतरिक्ष ,मंदाकिनी मे
या जाड़ हुनकेा खेहाड़इ छइ
देखियौ ने कुम्हरबा
मटकूरी नइ बनाबए छइ ।
बनाओत की मटकूरी
घैल चुक्का पातिल तौला
उगता नइ सूर्यदेव
लेब की हम बमभोला ।
तहिना पसरल अन्हार कुहेसा
हड्डियो कंपकंपाइ छइ
बीलटबा सूतलेसूतल
ओछैने पर खाइ छइ ।
रूकल जीवन स्पंदन
गाय भैंस कुकुर बकरी
डोलबए छए गरदनि
डोलबए नांगरि पूछड़ी
कानए बिना नोर
दांत देखबै छै ।
बंद भेलै विद्यालय
बंद कटनी रोपनी
एहन बर्फ भोरो मे
नहा के छुन्नू पंडित
पहिर ओढि़ काजल टीका
तीन कोस जजिमनिका
साइकिल के गरूड़ बूझि
घंटी डोलबैत छइ
Wednesday, 21 December 2011
साहित्य अकादमी पुरस्कार 2010
साहित्य अकादमी पुरस्कार 2010
असमी कबीन फूकन
बांग्ला महेन्द्र गुप्ता
बोडो प्रेमानंद मोसाहारी
कश्मीरी नसीम सैफी
कोंकणी मेल्विन रॉड्रिग्स
संस्कृत हरेकृष्ण सत्पथी
संथाली आदित्य कुमार मांडी
उर्दू ख़लील मैमून
(उपरोक्त सब कवि छथि)
हिंदी काशीनाथ सिंह
कन्नड़ गोपालकृष्ण पई
मणिपुरी क्षेत्री बिरा
उडि़या कल्पनाकुमारी देवी
पंजाबी बल्देव सिंह
राजस्थानी अतुल कनक
तमिल एस वेंकटेशन
(सब उपन्यासकार)
डोगरी ललित मगोत्री
ग्रेस मराठी
तेलुगू सामला सदाशिव
(सब निबंधकार)
रामचंद्र गुहा (अंग्रेजी मे नैरेटिव हिस्ट्री)
मोहन परमार(गुजराती मे लघुकथा)
एम के सानु (मलयालम में जीवनी)
मोहन गहानी (सिंधी मे नाटक)
मैथिली मे बाद मे पुरस्कार देबाक घोषणा सँ विभिन्न संस्था ,मैथिली लेखक आ सुधी पाठकगण क्षुब्ध छथि ।की सबसँ नीक जँका चयन मैथिलीए मे हेतए वा मैथिली क लेल एहन पुस्तक सब छलए ,जाहि पर निर्णय जल्दी संभव नइ छैक ।की निर्णायकगण बीमार छलाह या छथि ।यदि कोनो पोथी पुरस्कार योग्य नइ छैक तखन सेहो बता देल जाए ।ऐ सब बातक उत्तर मैथिल समाज जान' चाहैत अछि ।यदि अकादमी अपन विश्वसनीयता बनाके राख' चाहैत अछि ,तखन ओकरा सविस्तार ऐ प्रश्नावली क जवाब देबाक चाही ।
Sunday, 18 December 2011
देश आ गेयर
या पनहा रहल छइ
चाही एकरा तेल ग्रीस मोबिल
आ तहिना साहित्य आ सम्बन्धो मे
पहिले हमरा पढ़ैत देखि
मॉ आनइ छली चाय पानि
बाबू तमाकू चूनबैत
चलि जाइत छलाह अकाश सँ आगू
आ कनिया पहिरैत छली चूड़ी ,पायल नि:शब्द
झनझनाहट सँ भंग नइ हो हमर ध्यान
हवा बिहाडि़ सेहो बहैत छलए पूछि के ।
हमरे खोंखी सँ खोंखियाइ पूरा दुनिया
हमरे सपना सपनाइत उगैत छलइ चान सूरज ।
ओ आर जमाना छलए नेता जी
यादि अछि अहॉ क एक संकेत पर देश बिछ जाइत छलइ
अहॉ मतलब देश आ देश मतलब अहॉ नेताजी
आब दोसरे हवा बहि रहल
सब अपना विषय मे सोचि रहल
स्त्री ,सोलकन,जाम्बिया ,भूटान ,लातेहार ,पलामू
सबके पता छइ अपन हित अपन बात
देश ,सम्बन्ध ,साहित्य चढ़ाई पर चलि रहल
चाही बेशी दम गेयर नम्बर चारि
बेशी गति बेशी तेल पानि
या फेर बच्चा क वीछियो जँका बढ़ा दियओ लेवेल
धूर्तता ,छल ,धोखाक लेवेल बढ़ब' पड़त
चाही नया नया मुखौटा
मोबिलाइजेशन प्रोपेगंडा
पाखंडक अद्यतन संस्करण
दोसरे हवा बहि रहल छैक
देश दुनिया जागि रहल छइ
Friday, 16 December 2011
पॉंच केबी
आ सुन्नरि तोहर फोटो
ससरैत बढ़ैत लहरि
जेना स्वर्गक परदा
खुलैत हो धीरे धीरे
सितार पर राग भैरवीक साथ
पॉंच केबी मे माथ
दस मे कपार पंद्रह मे आंखि पिपनी डिम्मा सहित
फेर रूकि गेलइ नेट
पता नइ आइ देखि सकब आंखिक निचला ढ़लान
अरे आंखियो देखा गेलइ
सिंधुगंगाक विशाल मैदान
कनि नाक त' देखियौ
हिमालयक बहिन बनल जाइ
देखियौ त' नेटक नरहेरपनी
केवल वामे देखाए छए
की दहिनो ओतबे पवित्र
ओहिना गंगाजल ।
नेटकंपनी क लेल निकृष्टतम पंचाक्षरी गारि के घोंटैत
बंद करैत हम जाल जंजाल सत झूठ
आ खेहारने अनेरे कवि यात्री
आध फांक आंखि
Saturday, 10 December 2011
जन्मदिनक मधुर मंगलकामना टिल्लू जी
अहॉक कविता मे बूच भैया क कविता क छाया देखाइत अछि ,ई जत्ते स्वाभाविक छैक ,ओतबे अहॉ लेल अपरिहार्य अछि कि अहॉ अपन रस्ता बनाबी ।जे ओइ पीढ़ीक दुख छैक ,ई ओकरे छैक आ ओ पीढ़ी जे शिल्पक चयन केलकइ ,सेहो ओकरे रहतइ ,नवका पीढ़ी के बेशी नवोन्मेषी बनए पड़तए ,तखने ई ज्योतिरीश्वर आ विद्यापतिक भाषा अपन प्रासंगिकता बनेने रहतइ ।यद्यपि सभ भाषाक अपन अपन संस्कार होइत छैक आ ओकर रचनात्मकता सेहो इतिहासक कोखि सँ निकलि रहल छैक ,तैयो लोकल किछु नइ रहलइ ।
अहॉक आलोचना भाषा तथ्यात्मक आ निर्णयात्मक रहैत अछि ।तथ्यात्मकता यद्यपि प्रामाणिकताक अंग बनिके आबैत अछि ,तथापि कखनो कखनो ओ पाठ के बोझिल सेहो बनबैत अछि आ तथ्य क बोझ तखन आर बेशी भ' जाइत अछि ,जखन ओ केवल जानकारी क प्रदर्शनक लेल आबैत अछि ।जेना 'गामक जिनगी' पर लिखैत काल अहॉ खूब रास कहानीकारक नाम लिखैत छी । बात केवल अहींके नइ अछि ,प्राय: मैथिली मे नामक गोला चलैत छैक ,आ लेखकक भाषाक स्वभाव ,ओकर बनावट पर कम विचार होइत अछि ।तहिना तुलनात्मक आलोचनाक मतलब लेखक लोकनि दूटा किताब ,लेखक या उद्धरणांश सँ बूझैत छथिन्ह ,तुलनात्मक आलोचना के सही बाट देखयबाक जिम्मेवारी अहीं सन लेखक के अछि ।ऐतिहासिक आलोचना एखनो महत्वपूर्ण अछि ,किएक त' मैथिली साहित्यक इतिहास आ विभिन्न युग ,लेखक ,क्षेत्र आ प्रवृत्तिक कार्यभागक सही सही मानचित्र अखनो हमरा सभक समक्ष नइ अछि ।समाजशास्त्रीय आ उत्तर आधुनिक आलोचना क बाते छोड़ू ,एकर त' नामोनिशान अखन मैथिली मे नइ अछि ,मुदा अहॉ सन उद्योगी व्यक्ति हमरा समक्ष छथि ,तें आशान्वित छी ,आइ ने काल्हि सब चीज अनुकूल स्थान पर मानक रूप मे रहत ।
आइ बस एतबे ,जन्मदिनक फेर सॅ मंगलकामना ।अहॉ चिरायु हो ।
Thursday, 8 December 2011
मनोज भाय के चिट्ठी
की भाय आबो हंसइ छियइ ओहिना हहा के
की भाय आबो देखइ छियइ रौद बरखा के ओहिना प्रेम सँ
की भाय आबो कचकूह आम देखि पानि आबैत अछि मुंह मे
अपन गाछी आ दोसरक आम एखनो नीक लागैत अछि
की भाय जालंधरो करियने जँका छैक
कोना साधए छियइ उदयनाचार्य आ जालंधरनाथ के एक साथ
नव्यन्याय आ नाथपंथक सूत्र कत' मिलैत अछि
या हमरे जँका उलझैत देरी छोडि़छाडि़ निवृत्त भ' जाइ छी
सही कहलहुँ भाइ
विदेहो त' हमरे छथि
आ हम पूरा दुनिया मे पसरलाक बादो ओतबे लोकल छी
सक्कत माटि खींचैत अछि हमरा
आ दरिद्रछिम्मरि रहितहुं ओतबे सामंतवादी छी
संग मे अछिए की ,जे दुनिया छीनत
तैयो पकड़ने छी अपन दूबि के बकुट्टा मे
छोड़ू ई सब
की ओतहु एहिना गामघर गीतनाद धूपदीप
यादि आबै छी हम ,गाम आ समाजक लोक
बड़ी ,सिंगराही ,नबकी नौला पोखरि
बडि़याही ,बलहा घाट
ककरहा ,ठकुरनीया ,महिसर बाध
कखनो सुनइ छी प्राती ,नचारी ,समदओन
चाखै छी नबका चूड़ा पर छलियैल पूष मासक टटका दही
हंसए क बात पर हंसइ छी
आ कानइ क मौका पर
गिरैत अछि नोर
या आहूं के मारि देलक समय
जेना हमरा मारलक सम्हरल डांग सँ
Monday, 5 December 2011
बियाह आ मोंछ
आ सभक अपन अपन प्लान रहए
बाबू ,मॉ ,दोस ,सासु ससुर
संस्कार कम ,नाच बजार छलइ ।
बाबूए पढ़ेने लिखेने रहथिन
तें बियाह हुनके पसिन्नक जगह ,लड़की आ तिथि के निश्चित छलए
भैयाक लेल ई छलए अचूक मौका
साबित करबाक लेल बहुत रास चीज
तें केवल नवका चमचम गाड़ी क जखीरा रहए
आ यदि ऐ साल बियाह नइ हेतइ
तखन बाबू क मोंछ आ माथ नीचा भ' जेतेन ।
यदि हम काजर लगेबा सँ रोकबा क प्रयास करतियइ
तखन जनानी सबक नजरि मे
मॉ बहुत छोट भ' जेतइ
आ ससुर महराज सेहो लगेने रहथिन बाजी ककरो सँ
तें दिसम्बर पक्का रहए
आ ने हमर उमेर कम रहए
ने हम बेरोजगार रहियइ
तें ससुरक ससुर जांच करबा लेल पहुंच गेलखिन
बागमती सँ केन
कहीं कोनो जनानाक चक्कर त' नइ छइ
आ बियाह मे जरूरी रहए दारू पीनए आ नाचनए
किएक त' वीडियो गड़बड़ा जेतइ
आ धियान देने रहए बहुत लोक गिद्धो सँ बेशी
हम हुसियइ
आ ओ प्रारम्भ करए ।
Thursday, 1 December 2011
प्लेटो आ हमर कनिया
प्लेटो के योग्य शिष्या मिलिये गेलेन
हे मैथिलीक स्वर्गीय कविगण
बता देबेन प्लेटा के
ओ एकटा युवा महिला छथिन्ह
आ जहिना प्लेटो दोड़ैत छलथिन्ह
कविता दिसि राजदंड ल के
तहिना ललकारैत छथिन्ह ई
एकटा नवोदित कवि के
आ पूछैत छथिन्ह एकटा अस्थापित कवि सँ
की हेतओ ऐ कविता ल' के
काज रोजगारि छोडि़
किएक बताह भेल छें
सजमनि छीलैत आटा सानैत
फोड़न दैत छौंकक मेंजन तैयार करैत
बच्चा के मुंह मे कौर दैत
नेटा कांची पोछैत
नाना प्रकारक मुखाकृति
भाव भंगिमा
खुसुर फुसुर
खौंझाइत बड़बड़ाइत
गारि गीत जँका
कखनो गायत्री मंत्र
कखनो सप्तशती
कखनो कोनो अतुकांत वैदिक ऋचा
अरबीक अबूझ नेमाज जँका ।
आ प्लेटा जे नइ क' सकला मंत्री पद अछैत बधाई प्लेटो ।
अहॉक योग्य शिष्य अरस्तू वा
हमर कनियां
। ओ निर्णय निकालि नेने छथि
एहिना फिफियाइत रहब
हिहियाइत रहब किछु देखने सुनने
ऐ दुनिया मे सब केओ अछि आ
दुनिया ढ़न्नूक लाल सॅ नइ चलैत अछि
मुदा ई दुनिया ढ़न्नुको लालक छैक ।


text:
हनुमान
हनुमान (/ˈhʌnʊˌmɑːn, ˈhɑːnʊ-, ˌhʌnʊˈmɑːn, ˌhɑːnʊ-/; हनुमान);[१](SA: हनुमान्, आञ्जनेय आ मारुती ओ) परमेश्वरक भक्ति (हिन्दू धर्ममे भगवानक भक्ति) कs सबसँ लोकप्रिय अवधारणा आ भारतीय महाकाव्यक रामायणमे सबस महत्वपूर्ण व्यक्तिसभमे प्रधान अछि। किछ विचारक अनुसार भगवान शिवजी कs ११अम रुद्रावतार, सबसँ बलवान आ बुद्धिमान मानल जाएत अछि । जे हुनकर सबसँ प्रसिद्ध उपलब्धि छथि, जेहन रामायणमे वर्णित छै, बानरक सेनाक अग्रणी रूपमे राक्षस राजा रावण सँ युद्ध । परन्तु बहुतो विद्वान सभक अनुसार हनुमान जी कs जाति वानर बताओल गेल अछि। जकर जीवित उदाहरण अछि विराट नगर (राजस्थान)मे स्थापित पञ्चखण्डपीठ पावन धाम स्थित बजरंग मन्दिर । गोभक्त महात्मा रामचन्द्र वीर कs समूचा हिन्दुस्तानमे विश्व कs सबसँ अलग मन्दिर स्थापित केलक जहिमे हनुमान जी कs बिना बानर वाला मुहक मूर्ति स्थापित छै । महात्मा रामचन्द्र वीर कहने छथि जे हनुमान कs जी जाति वानर बतओलैन, ओ कहने छथि कि सीता माता कs खोज केनीहार आ वेद पाठक ज्ञाता हनुमानजी बन्दर कोना भs सकैत अछि |


text:
क्वीज प्रतियोगितामे सफल 15 पुरस्कृत
दरभंगा, 27 दिसम्बर । बहादुपुर प्रखण्डक दिलावरपुर पञ्चायतक लोहिया चरण सिंह महाविद्यालयक परिसरमे प्रभात दास फाउण्डेशन दिससँ सामान्य ज्ञान क्वीज प्रतियोगिताक आयोजन वृहस्पतिकेँ भेल। एहिमे साइंस कोंचिग सेण्टरक कक्षा 9 आ 10 केर 137 गोट छात्र-छात्रा लोकनि भाग लेलनि। सभसँ बेसी अंक अननिहार पहिल 15 गोट छात्रकेँ पुरस्कृ त कएल गेल। एहिमे रूपम कुमारी, प्रवीण कुमार, अमर कुमार, आरती कु मारी, संगीता कुमारी, रवि प्रकाश, प्रियंका कुमारी, राजीव कुमार, दीपक कुमार, अनुराज कु मारी, विवेक कुमार, साफिया कुमारी, अशोक कुमार, राखी कुमारी आ रमण कु मार सम्मिलित छथि। हिनका लोकनिकेँ महाविद्यालयक प्राचार्य डा. शिवनारायण यादव द्वारा पुरस्कार देल गेल। ओ कहलनि जे प्रतियोगिताक माध्यमे फाउण्डेशन छात्र लोकनिक प्रतिभाकेँ निखारि रहल अछि। कार्यक्रमक सञ्चालन प्रखण्ड समन्वयक रामानन्द सिंह यादव केलनि। एहि अवसरपर प्रो. रामकृष्ण राय, प्रो. मिथलेश यादव, उपेन्द्र शर्मा, प्रदीप कुमार आदि उपस्थित छला।
रोशन कुमार ‘मैथिल’


text:
झारखण्ड सरकार मैथिली (अंगिका सहित) कें राज्यक द्वितीय राजभाषाक दर्जा देलक अछि. मुख्यमंत्री रघुबर दास केर अध्यक्षता मे काल्हि 21 मार्च कें बैसल राज्य मंत्रिमंडल बिहार राजभाषा (झारखण्ड संशोधन) अध्यादेश 2018क प्रारूप कें स्वीकृति देलक अछि.
एहि अंतर्गत मैथिली झारखण्ड राज्यक द्वितीय राजभाषा बनि गेल अछि. एहि संगे राज्य सरकार मैथिली मे निर्देश आदि जारी करत. भाषा विकास ओ प्रसार लेल सरकारी नियमानुसार काज होएत.
जानकारी हो जे मैथिली (अंगिका सहित) संगे आब कुल 14 गोट भाषा कें झारखण्डक द्वितीय राजभाषाक दर्जा प्राप्त भ’ गेल अछि. सरकार जनगणना कें आधार बना एहन निर्णय लेलक अछि.
धियान देबए योग्य बात ई अछि जे अंगिका लेल जनगणना केर आंकड़ा अलग सं नै छै, तथापि एकरा राजभाषा बनाओल गेल अछि. एतय ई स्पष्ट अछि जे चूंकि अंगिका बोलीक रूप मे अधिक व्यवहृत होइछ तैं जनसुविधा कें देखैत एकरा फराक सं उल्लिखित कएल गेल अछि.
हालांकि मैथिलीक उपभाषा अंगिका कें फराक सं उल्लेख भेने मैथिलीप्रेमी मध्य क्षोभ देखल जाइछ. ओम्हर बिहार सरकार पहिनहि फराक अंगिका अकादमी गठित क’ मिथिलाक लोक कें चकित क’ देने छल. राजनीति छै, आ राजनीति मे नेता लोकनिक नेत पर नीति निर्धारित होइछ.
ओना मैथिली आ अंगिका दुनू लेल अलग-अलग सं उत्सव मना लेब सेहो बेजाए विकल्प नै हेतै. उपभाषा बढ़ने भाषा मजगूते होइ छै.
जनगणनाक आंकड़ा पर इजोत दी त' राज्य मे मगही बजनिहारक संख्या 6.82% (18,35,273), भोजपुरी बजनिहारक संख्या 2.44% (6,56,393) आ मैथिली बजनिहारक संख्या 0.52% (1,41,184) अछि. जनगणना मे अंगिकाक जिकिर नै अछि. मगही आ भोजपुरी लातेहार, पलामू आ गढ़वा जिला मे मूल रूप सं बाजल जाइछ त' जमशेदपुर, दुमका, देवघर, गोड्डा आ साहेबगंज आदि जिला मे मैथिली बजनिहार छथि. ओना देखल जाए त' झारखण्ड मे सभतरि मैथिलीभाषी मूलवासी वा प्रवासी रूप मे भेटि सकैत छथि. मुदा आंकड़ा एकरत्ती दुब्बर अछि.
मैथिलीभाषी लेल ई बड़का उपलब्धि कहल जा सकैत अछि. ओना क्रेडिटक लूझ जारी रहतै तथापि झारखण्डक मैथिलीभाषी ओ भाषा स्वयंसेवी लोकनिक प्रयास एहि मे प्रबल रूप सं शामिल अछि.
आब बिहार सरकार मैथिली कें संग जे दुर्नीति खेला रहल अछि तकर सुधार करैत अछि कि नै, से देखबाक चाही. भारतक संविधान आ साहित्य अकादेमी मे शामिल भेलाक बावजूद अपन मूल प्रान्त बिहारे मे ई अवहेलित, उपेक्षित अछि.
मैथिलीक पक्ष मे झारखण्ड सरकारक ई निर्णय मैथिलीक भविष्य लिखत, से विश्वास.
सब कें बधाइ!


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू। Always refresh the pages for viewing new issue of VIDEHA.
प्रस्तुत अछि विदेह, मिथिला, तीरभुक्ति आ तिरहुतक नामसँ विख्यात वर्त्तमान भारत आ नेपालमे पसरल माटिक प्राचीन आ नव स्थापत्य, चित्रांकित अभिलेख आ मूर्त्तिकलाक एकटा छोट संग्रह। एहि संग्रहकेँ पूर्ण करबाक हेतु अपन बहुमूल्य संग्रह editorial.staff.videha@gmail.com केँ पठाऊ। आर्काइवक सर्वाधिकार रचनाकार, सम्बन्धित फोटोग्राफर आ संग्रहकर्त्ताक लगमे छन्हि। फोटो सभ पठएबाक लेल धन्यवाद पाठकगण। साभार। पूर्णतः अव्यवसायिक उद्देश्य आ मात्र एकेडमिक प्रयोग लेल।
मिथिलाक खोज
ई आलेख हमर दशकसँ ऊपरक मिथिलाक यात्राक उपरान्तक सूत्र-वृत्तान्त अछि आ एहिमे एहि सभ स्थानक स्थानीय निवासी आ गाइड सभक अकथनीय योगदान छन्हि । कखनो कालतँ भाड़ाक गाड़ीक ड्राइवर लोकनि सेहो नीक गाइड सिद्ध भेलाह ।-गजेन्द्र ठाकुर
१.गौरी-शंकर स्थान- मधुबनी जिलाक जमथरि गाम आ हैंठी बाली गामक बीच ई स्थान गौरी आ शङ्करक सम्मिलित मूर्त्ति आ एहि पर मिथिलाक्षरमे लिखल पालवंशीय अभिलेखक कारणसँ विशेष रूपसँ उल्लेखनीय अछि। ई स्थल एकमात्र पुरातन स्थल अछि जे पूर्ण रूपसँ गामक उत्साही कार्यकर्त्ता लोकनिक सहयोगसँ पूर्ण रूपसँ विकसित अछि। शिवरात्रिमे एहि स्थलक चुहचुही देखबा योग्य रहैत अछि। बिदेश्वरस्थानसँ २-३ किलोमीटर उत्तर दिशामे ई स्थान अछि।
२.भीठ-भगवानपुर अभिलेख- राजा नान्यदेवक पुत्र मल्लदेवसँ संबंधित अभिलेख एतए अछि। मधुबनी जिलाक मधेपुर थानामे ई स्थल अछि।
३.हुलासपट्टी- मधुबनी जिलाक फुलपरास थानाक जागेश्वर स्थान लग हुलासपट्टी गाम अछि। कारी पाथरक विष्णु भगवानक मूर्त्ति एतए अछि।
४.पिपराही-लौकहा थानाक पिपराही गाममे विष्णुक मूर्त्तिक चारू हाथ भग्न भए गेल अछि।
५.मधुबन- पिपराहीसँ १० किलोमीटर उत्तर नेपालक मधुबन गाममे चतुर्भुज विष्णुक मूर्त्ति अछि।
६.अंधरा-ठाढ़ीक स्थानीय वाचस्पति संग्रहालय- गौड़ गामक यक्षिणीक भव्य मूर्त्ति एतए राखल अछि।
७.कमलादित्य स्थान- अंधरा ठाढ़ी गामक लगमे कमलादित्य स्थानक विष्णु मंदिर कर्णाट राजा नान्यदेवक मंत्री श्रीधर दास द्वारा स्थापित भेल।
८.झंझारपुर अनुमण्डलक रखबारी गाममे वृक्षक नीचाँ राखल विष्णु मूर्त्ति, गांधारशैली मे बनाओल गेल अछि।
९.पजेबागढ़ वनही टोल- एतए एकटा बुद्ध मूर्त्ति भेटल छल, मुदा ओकर आब कोनो पता नहि अछि। ई स्थल सेहो रखबारी गाम लग अछि।
१०.मुसहरनियां डीह- अंधरा ठाढ़ीसँ ३ किलोमीटर पश्चिम पस्टन गाम लग एकटा ऊंच डीह अछि।बुद्धकालीन एकजनियाँ कोठली, बौद्धकालीन मूर्त्ति, पाइ, बर्त्तनक टुकड़ी आ पजेबाक अवशेष एतए अछि।
११.भगीरथपुर- पण्डौल लग भगीरथपुर गाममे अभिलेख अछि जाहिसँ ओइनवार वंशक अंतिम दुनू शासक रामभद्रदेव आ लक्ष्मीनाथक प्रशासनक विषयमे सूचना भेटैत अछि।
१२.अकौर- मधुबनीसँ २० किलोमीटर पश्चिम आ उत्तरमे अकौर गाममे एकटा ऊँच डीह अछि, जतए बौद्धकालक मूर्त्ति अछि।
१३.बलिराजपुर किला- मधुबनी जिलाक बाबूबरही प्रखण्डसँ ५ किलोमीटर पूब बलिराजपुर गाम अछि। एकर दक्षिण दिशामे एकटा पुरान किलाक अवशेष अछि। किला चारि किलोमीटर नमगर आ एक किलोमीटर चाकर अछि। दस फीटक मोट देबालसँ ई घेरल अछि।
१४.असुरगढ़ किला- मिथिलाक दोसर किला मधुबनी जिलाक पूब आ उत्तर सीमा पर तिलयुगा धारक कातमे महादेव मठ लग ५० एकड़मे पसरल अछि।
१५.जयनगर किला- मिथिलाक तेसर किला अछि भारत नेपाल सीमा पर प्राचीन जयपुर आ वर्त्तमान जयनगर नगर लग। दरभंगा लग पंचोभ गामसँ प्राप्त ताम्र अभिलेख पर जयपुर केर वर्णन अछि।
१६.नन्दनगढ़- बेतियासँ १२ मील पश्चिम-उत्तरमे ई किला अछि। तीन पंक्त्तिमे १५ टा ऊँच डीह अछि।
१७.लौरिया-नन्दनगढ़- नन्दनगढ़सँ उत्तर स्थित अछि, एतए अशोक स्तंभ आ बौद्ध स्तूप अछि।
१८.देकुलीगढ़- शिवहर जिलासँ तीन किलोमीटर पूब हाइवे केर कातमे दू टा किलाक अवशेष अछि। चारू दिशि खधाइ अछि।
१९.कटरागढ़- मुजफ्फरपुरमे कटरा गाममे विशाल गढ़ अछि, देकुली गढ़ जेकाँ चारू कात खधाइ खुनल अछि।
२०.नौलागढ़-बेगुसरायसँ २५ किलोमीटर उत्तर ३५० एकड़मे पसरल ई गढ़ अछि।
२१.जयमंगलगढ़-बेगूसरायमे बरियारपुर थानामे काबर झीलक मध्य एकटा ऊँच डीह अछि। एतए ई गढ़ अछि। नाओकोठी (मझौल) गाम लग ई गढ़ अछि।
२१ अ.मंगलगढ़- समस्तीपुर जिलामे दुधपुरा बजार लग देओढ गाम लग।
२२.अलौलीगढ़-खगड़ियासँ १५ किलोमीटर उत्तर अलौली गाम लग १०० एकड़मे पसरल ई गढ़ अछि।
२३.कीचकगढ़-पूर्णिया जिलामे डेंगरघाटसँ १० किलोमीटर उत्तर महानन्दा नदीक पूबमे ई गढ़ अछि।
२४.बेनूगढ़-टेढ़गाछ थानामे कवल धारक कातमे ई गढ़ अछि।
२५.वरिजनगढ़-बहादुरगंजसँ छह किलोमीटर दक्षिणमे लोनसवरी धारक कातमे ई गढ़ अछि।
२६.गौतम तीर्थ- कमतौल स्टेशनसँ ६ किलोमीटर पश्चिम ब्रह्मपुर गाम लग एकटा गौतम कुण्ड पुष्करिणी अछि।
२७.हलावर्त्त- जनकपुरसँ ३५ किलोमीटर दक्षिण पश्चिममे सीतामढ़ी नगरमे हलवेश्वर शिव मन्दिर आ जानकी मन्दिर अछि। एतएसँ डेढ़ किलोमीटर पर पुण्डरीक क्षेत्रमे सीताकुण्ड अछि। हलावर्त्तमे जनक द्वार हर चलएबा काल सीता भेटलि छलीह। राम नवमी (चैत्र शुक्ल नवमी) आ जानकी नवमी (वैशाख शुक्ल नवमी) पर एतए मेला लगैत अछि।
२८.फुलहर-मधुबनी जिलाक हरलाखी थानामे फुलहर गाममे जनकक पुष्पवाटिका छल जतए सीता फूल लोढ़ैत छलीह।
२९.जनकपुर-बृहद् विष्णुपुराणमे मिथिलामाहात्म्यमे जनकपुर क्षेत्रक वर्णन अछि। सत्रहम शताब्दीमे संत सूर किशोरकेँ अयोध्यामे सरयू धारमे राम आ जानकीक दू टा भव्य मूर्त्ति भेटलन्हि, जकरा ओ जानकी मन्दिर, जनकपुरमे स्थापित कए देलन्हि। वर्त्तमान मन्दिरक स्थापना टीकमगढ़क महारानी द्वारा १९११ ई. मे भेल। नगरक चारूकात यमुनी, गेरुखा आ दुग्धवती धार अछि। राम नवमी (चैत्र शुक्ल नवमी),जानकी नवमी (वैशाख शुक्ल नवमी) आ विवाह पंचमी (अगहन शुक्ल पंचमी) पर एतए मेला लगैत अछि।
३०.धनुषा- जनकपुरसँ १५ किलोमीटर उत्तर धनुषा स्थानमे पीपरक गाछक नीचाँ एकटा धनुषाकार खण्ड पड़ल अछि। रामक तोड़ल ई धनुष अछि। एहिसँ पूब वाणगंगा धार बहैत अछि जे लक्ष्मण द्वारा वाणसँ उद्घाटित भेल छल।
३१.सुग्गा-जनकपुर लग जलेश्वर शिवधामक समीप सुग्गा ग्राममे शुकदेवजीक आश्रम अछि। शुकदेवजी जनकसँ शिक्षा लेबाक हेतु मिथिला आएल छलाह- एहि ठाम हुनकर ठहरेबाक व्यवस्था भेल छल।
३२.सिंहेश्वर- मधेपुरासँ ५ किलोमीटरपर गौरीपुर गाम लग सिंहेश्वर शिवधाम अछि।
३३.कपिलेश्वर-कपिल मुनि द्वार स्थापित महादेव मधुबनीसँ ६ किलोमीटर पश्चिममे अछि।
३४.कुशेश्वर- समस्तीपुरसँ उत्तर-पूब, लहेरियासरायसँ 60 किलोमीटर दक्षिण-पूब आ सहरसासँ २५ किलोमीटर पश्चिम ई एकटा प्रसिद्ध शिवस्थान अछि। एतए चिड़ै-अभ्यारण्य सेहो अछि जतए उज्जर आ कारी गैबर, लालसर, दिघौछ, मैल, नकटा, गैरी, गगन, सिल्ली, अधानी, हरिअल, चाहा, करन, रतबा चिड़ै सभ अनायासहि नवम्बरसँ मार्च धरि देखबामे आएत ।
३५.सिमरदह-थलवारा स्टेशन लग शिवसिंह द्वारा बसाओल शिवसिंहपुर गाम लग ई शिवमन्दिर अछि।
३६.सोमनाथ- मधुबनी जिलाक सौराठ गाममे सभागाछी लग सोमदेव महादेव छथि।
३७.मदनेश्वर- मधुबनी जिलाक अंधरा ठाढ़ीसँ ४ किलोमीटर पूब मदनेश्वर शिव स्थान अछि।
३८.कुन्दग्राम:हाजीपुरसँ बत्तीस किलोमीटर उत्तर-पूर्वमे बसाध-वैशाली आ लगमे वासोकुण्ड लग गाम गढ़-टीलासँ २ कि.मी. उत्तर-पूर्व अछि कुन्दग्राम , जतए जैनक २४म तीर्थंकर महावीरक जन्म भेल छलन्हि। एतए बुद्धक छाउर, अभिषेक पुषकरणी (राजा अभिषेकसँ पूर्व एतए नहाइत रहथि), अशोक स्तम्भ आ संसद-भवन (राजा विशालक गढ़) अछि।
३९.चण्डेश्वर- झंझारपुरमे हरड़ी गाम लग चण्डेश्वर ठाकुर द्वारा स्थापित चण्डेश्वर शिवस्थान अछि।
४०.बिदेश्वर-मधुबनी जिलामे लोहनारोड स्टेशन लग स्थित शिवधामक स्थापना महाराज माधवसिंह कएलन्हि। ताहि युगक मिथिलाक्षरक अभिलेख सेहो एतए अछि।
४१.शिलानाथ- जयनगर लग कमला धारक कातमे शिलानाथ महादेव छथि।
४२.उग्रनाथ-मधुबनीसँ दक्षिण पण्डौल स्टेशन लग भवानीपुर गाममे उगना महादेवक शिवलिंग अछि। विद्यापतिकेँ प्यास लगलन्हि तँ उगनारूपी महादेव जटासँ गंगाजल निकालि जल पिएलखिन्ह। विद्यापतिक हठ कएला पर एहि स्थान पर उगना हुनका अपन असल शिवरूपक दर्शन देलखिन्ह।
४३.उच्चैठ छिन्नमस्तिका भगवती- कमतौल स्टेशनसँ १६ किलोमीटर पूर्वोत्तर उच्चैठमे कालिदास भगवतीक पूजा करैत छलाह। भगवतीक मौलिक मूर्त्ति मस्तक विहीन अछि।
४४.उग्रतारा- मण्डन मिश्रक जन्मभूमि महिषीमे मण्डनक गोसाउनि उग्रतारा छथि।
४५.भद्रकालिका- मधुबनी जिलाक कोइलख गाममे भद्रकालिका मंदिर अछि।
४६.चामुण्डा- मुजफ्फरपुर जिलामे कटरागढ़ लग लक्ष्मणा वा लखनदेइ धार लग दुर्गा द्वारा चण्ड-मुण्डक वध कएल गेल। ओहि स्थान पर ई मन्दिर अछि।
४७.परसा सूर्य मन्दिर- झंझारपुरमे सग्रामसँ पाँच किलोमीटर पूर्व परसा गाममे साढ़े चारि फीटक भव्य सूर्य मूर्त्ति भेटल अछि।
४८.बिसफी- मधुबनी जिलाक बेनीपट्टी थानामे कमतौल रेलवे स्टेशनसँ ६ किलोमीटर पूब आ कपिलेश्वर स्थानसँ ४ किलोमीटर पश्चिम बिसफी गाम अछि। विद्यापतिक जन्म-स्थान ई गाम अछि। एतए विद्यापतिक स्मारक सेहो अछि।
४९.मंदार पर्वत-बांका स्थित स्थलमे मिथिलाक्षरक गुप्तवंशीय ७म् शताब्दीक अभिलेख अछि। समुद्र मंथनक हेतु मंदारक प्रयोग भेल छल। निकटमे बौंसीमे जैनक बारहम तीर्थंकर वासुपूज्य नाथक दूटा मूर्त्ति अछि, पैघ मूर्ति लाल पाथरक अछि तँ दोसर काँसाक जकर सोझाँ दूटा पदचिन्ह अछि। जैनक बारहम तीर्थंकर वासुपूज्य नाथक जन्म चम्पानगरमे आ निर्वाण एतहि भेल छलन्हि।
५०.विक्रमशिला-भागलपुरमे स्थित प्राचीन विश्वविद्यालय। भागलपुर जिलाक अंतीचक गाममे राजा धर्मपालक बनाओल बुद्ध विश्वविद्यालय अछि। १०८ व्याख्याता लेल रहबाक स्थान आ बाहरसँ पढ़ए बला लेल सेहो स्थान एतए निर्मित अछि
५१. मिथिलाक बीस टा सिद्ध पीठ- १.गिरिजास्थान(फुलहर, मधुबनी), २.दुर्गास्थान(उचैठ, मधुबनी), ३.रहेश्वरी (दोखर, मधुबनी), ४.भुवनेश्वरीस्थान(भगवतीपुर, मधुबनी), ५.भद्रकालिका(कोइलख, मधुबनी), ६.चमुण्डा स्थान(पचाही, मधुबनी), ७.सोनामाइ(जनकपुर, नेपाल), ८.योगनिद्रा(जनकपुर, नेपाल), ९.कालिका स्थान (जनकपुर स्थान), १०.राजेश्वरी देवी(जनकपुर, नेपाल), ११.छिनमस्ता देवी(उजान, मधुबनी), १२.बनदुर्गा(खररख, मधुबनी), १३.सिधेश्वरी देवी(सरिसव, मधुबनी), १४.देवी-स्थान (अंधरा ठाढ़ी, मधुबनी),१५.कंकाली देवी (भारत नेपाल सीमा आ रामबाग प्लेस, दरभंगा), १६.उग्रतारा (महिषी, सहरसा), १७.कात्यानी देवी(बदलाघाट, सहरसा), १८.पुरन देवी(पूर्णियाँ), १९.काली स्थान (दरभंगा), २०.जैमंगलास्थान(मुंगेर), ५२. जनकपुर परिक्रमाक १५ स्थल आ ओतुक्का मुख्य देवता १. हनुमाननगर- हनुमानजी, २.कल्याणेश्वर- शिवलिंग, ३.गिरिजा-स्थान- शक्ति, ४.मटिहानी- विष्णु मन्दिर, ५.जालेश्वर- शिवलिंग, ६.मनाई- माण्डव ऋषि, ७. श्रुव कुण्ड- ध्रुव मन्दिर, ८.कंचन वन- कोनो मन्दिर नञि मात्र मनोरम दृश्य, ९.पर्वत- पाँच टा पर्वत, १०.धनुषा- शिवधनुषक टुकड़ी, ११.सतोखड़ी- सप्तर्षिक सात टा कुण्ड, १२.हरुषाहा- विमलागंगा, १३. करुणा- कोनो मन्दिर नहि मात्र मनोरम दृश्य, १४. बिसौल- विश्वामित्र मन्दिर, १५.जनकपुर।“मिथिलायदयश्च मध्यंते रिपवो इति मिथिला नगरी” - मिथिला जतए शत्रुकेँ मथल जाइत अछि- पाणिनीक विवरण ।
५३. चैनपुर सहरसा- मिथिलाक एकमात्र नीलकंठ मन्दिर, संगमे आदिकालीन भव्य काली-मन्दिर सेहो एहि गाममे अछि। महाशिवरात्रि आ कालीपूजा बड़ धूमधामसँ चैनपुरमे होइत अछि।
५४.धरहरा, बनमनखी, पूर्णियाँमे नरसिंह अवतारक स्थान अछि, एकटा खोह जेकाँ पैघ पाया अछि जाहिमे जे किछु फेकबैक तँ बड़ी काल धरि गों-गोँ अबाज होइत रहत। ई स्थान आब नरसिंह भगवानक मूर्ति आ मन्दिरक कारणसँ बेश विकसित भए गेल अछि।
५५.नेऊरी: दरभंगाक बिरौल प्रखण्डसँ १३.किलोमीटर पश्चिममे एकटा गढ़ अछि जे लोरिकक मानल जाइत अछि।
५६.दरभंगा कैथोलिक चर्च: १८९१मे स्थापित ई चर्च १८९७ केर भूकम्पमे क्षतिग्रस्त भए गेल। एकरा होली रोजेरी चर्च सेहो कहल जाइत अछि।
५७.सेंट फांसिस ऑसिसी चर्च मुजफ्फरपुरमे अछि।
५८.भिखा सलामी मजार: गंगासागर पोखरि दरभंगाक महारपर ई मजार अछि।
५९.दरभंगा टावर मस्जिद इस्लाम मतावलम्बीक एकटा भव्य मस्जिद आ धार्मिक स्थल अछि।
६०. मकदूम बाबाक मजार:ललित नारायण मिथिला विश्ववविद्यालय आ कामेश्वर सिंह संस्कृत विश्वविद्यालय दरभंगाक बीच स्थित ई मजार हिन्दू आ मुस्लिम मतावलम्बीक एकटा पावन स्थान अछि।
६१.चम्पानगर:भागलपुरक पश्चिममे, आब नगरसँ सटि गेल अछि। ई जैन लोकनिक एकटा पवित्रस्थल अछि, एतए महावीर तीनटा बस्सावास कएने रहथि। दू टा जैन मन्दिर एतए अछि, जे जैनक बारहम तीर्थंकर वासुपूज्य नाथकेँ समर्पित अछि।
६२.बसैटी अभिलेख- पूणियाँमे श्रीनगर लग मिथिलाक्षरक ई अभिलेख मिथिलाक पहिल महिला शासक रानी इद्रावतीक राज्यकालक वर्णन करैत अछि। एकर आधार पर मदनेश्वर मिश्र ’एक छलीह महारानी’ उपन्यास सेहो लिखने छथि।
बाइसी-बसैटी, अररिया मिथिलाक्षर शिलालेख- रानी इन्द्रावती (१७८४-१८०२) जे फूड-फॉर-वर्क आ अन्य कल्याणकारी कार्यक प्रारम्भ कएलन्हि केर मिथिलाक्षर अभिलेख एतए एकटा मन्दिरक ऊपरमे ताम्र-पत्रपर कीलित अछि जे निम्न प्रकारसँ अछि:-
बसैटी (अररिया) बिहार, शिव मन्दिरक मिथिलाक्षर शिलालेखक देवनागरी रूपान्तरण।
वंशे सभा समाने सुरगन बिदिते भू सूरस्यावतिर्ना।
राजाभूतकृष्णदेवोनृपति समरसिंहा मिधस्यात्मजातः॥
यस्मिन् राज्याभिषेकं फलयितु मिवतद्भक्तितुष्टोमहेशः।
कैलाशाद् भूगतेद्योप्यधिन सतितरा वैद्यनाथेन नाम्नाः॥
तस्य तनुजः सुकृतिनृपवरौ विश्वनाथ राजा भूत।
विरनारायण राजस्तस्याप्यासीद् सुतस्य॥
नरनारायण राजो नरपति कुल मौलि भूषणम् पुनः।
अर्थिनकल्पद्रूमदूव सुरगन वंसावतंसोत्भूत॥२॥
तस्मादि वैरिकुल सूदन रामचन्द्र नारायणो नरपतिस्तनयो वभूक।
संमोदिता दश दिशो निज कीर्ति चन्द्र ज्योतिस्नेहाभिरार्थ निवहः सुरिवतश्चयेण॥३।।
यद्दानवारि परिवर्द्धित वारि राशि सक्तान्त कीर्ति विमलेन्दु मरिचिकाभिः।
प्रोद्योतिता दशदिशः सतनुज इन्द्रनारायणोस्य कुलभूषण राजराजः॥४॥
तेनच सत्कुल जाता तनया मनबोध शझणिः कृतिनः।
परिणीता बन्धु यत्नैस्त्रिलोचननाद्रि पुत्रीव॥५॥
यस्या प्रतापतरणावुदितेऽपिचिते
चिन्तारजविन्द वनमालभते विकासम
सौहृदय हृदय मकरन्द च उद्येन
तत्रैव यद् गुणगणा मधुपन्ति योगात्॥६॥
यज्ञेवर्देव गणो द्विजाति निवहः सस्तायनत्यादरैः।
दर्दानैपूर्णः मनोरथोऽर्थपरन सन्तितिनिः सज्जना॥७॥
गर्ज्जद वैरि मदान्धवारण चपश्चञ्चःपेतापांकुरौ।
र्वस्याः सर्वदृशेकृतागुण चमेर्मस्याश्च भूमीतने॥८॥
श्री श्री इन्दुमति सतीमतिमती देवी महाराज्ञिका
जाता मैथिल माण्डराऽमिछकुलात् मोधोसरी जानयाः।
दानै कल्पलता मधः कृतवती श्री विष्णु सेवा परा
पातिव्रत्य परायणाच सततं गंगेर सम्पारणी॥९॥
शाकेन्दु नवचन्द्र शैलधरणी संलक्षित फाल्गुने
मासि श्रेष्ठतरे सिताहनि शितेपक्षे द्वितीयायां तिथौ।
भूदेवैर्वर वैदिकेर्म्मठमयं निर्भारय सच्चिनिमिः
तत्रे सेन्दुमति सुरस्य विधित्र प्राण प्रतिष्ठाव्यधात्॥१०॥
सोदरपुर सम्भव राजानुकम्पापजिवनिकृतिनः।
श्री शुभनायस्य कृतिर्मिदं विज्ञेक्षं सन्रन्तताम्॥११॥